laion/Wikipedia-Exotic huggingface dataset:
עיר שלמה

"עיר שלמה" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-16 ביולי 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. הוא נכתב על ידי ארז ברזוליק והולחן והופק על ידי איתי זילברשטין ומאיר עמר. השיר זכה להצלחה בארץ ועשה את הכניסה הגבוהה ביותר במדיה פורסט. השיר נכתב על ידי ארז ברזוליק והולחן והופק על ידי איתי זילברשטין ומאיר עמר. בביקורת של יוסי חרסונסקי במסגרתה העניק לשיר שלושה וחצי כוכבי זהב, נאמר: "What's new אינטרנשיונל? אני מוכן להיות איתה במאבקה הצודק לאהבה, אבל הקצב והשיר הזה לא ממש סוחפים אותי להמתין איתה ליד הפסיכולוג. האמת – אין כאן ביטוי לבעיות נפש. דאנס נחמד, קליל-קליט, מזיז, מחויך, מסוג האסקפיסטים שאולי ישפרו מצב רוח לשלוש דקות, יכנסו לכמה רשימות די-ג'ייז בקיץ הזה, וככל הנראה יתאיידו בקיץ הבא". בריאיון של אינטרנשיונל עם מאקו שפורסם בספטמבר 2021, הצהירה: "משבר גיל הארבעים של זמרות פופ זה החורבן האמיתי... פתאום את בת 40, הפוסטרים והתמונות עם יותר ויותר ריטושים. הגוף הופך לכבד יותר והתנועות לקלילות פחות. אם חצית את גיל ארבעים, קצת פתטי לשיר על מועדונים וריקודים ומועבט. עבור המון זמרות בעולם זה השלב של היאללה ביי, והן עוברות להזדקן באפלה. את השיר הזה, עם השורה "תנו לי שם של פסיכולוג", עשינו כי זו באמת הייתה התחושה שלי. לצערי לא קיבלתי עד היום שם של פסיכולוג טוב". "עיר שלמה" זכה להצלחה בישראל ועשה את הכניסה הגבוהה ביותר במדיה פורסט. הוא דורג במצעדים של רדיו אמצע הדרך ורשת ג'. ב-7 ביוני 2013 הופיעה אינטרנשיונל במסיבת גאווה של ליין ה-FFF, המסיבה שלכבודה הוקלט הסינגל הקודם, "Loca". שיר נוסף שהיא ביצעה היה "עיר שלמה". ההופעה עם השיר צולמה ונערכה לווידאו קליפ. זהו הקליפ הרשמי הראשון של אינטרנשיונל שצולם כהופעה על במה, בלי כמעט אף עריכה נלוות, ולא קליפ שצולם באולפן או בסט צילומים. קליפ המילים הרשמי של "עיר שלמה" פורסם ב-17 ביולי 2013, בסמוך ליציאתו כסינגל. סרטון השיר "עיר שלמה" באתר יוטיוב עיר שלמה, 2013-07-17, נבדק ב-2023-07-01 עיר שלמה, באתר Dana International community דנה אינטרנשיונל - עיר שלמה, סינגלים חדשים, שירים חדשים, מוסיקה ישראלית, שירים, ביקורת מוסיקה, חדשות מוסיקה, באתר yosmusic.com, ‏2013-07-17 Dana International - Little Faiths דנה אינטרנשיונל - אמונות קטנות, נבדק ב-2023-07-01 1.8.2013 – פזמונט, באתר pizmonet.co.il רדיו תשעים התחנה המואזנת בין תל אביב לחיפה, באתר www.90fm.co.il דנה אינטרנשיונל - עיר שלמה (קליפ מלל), נבדק ב-2023-07-01
גראסה דה קוטנרי

גראסה דה קוטנרי (ברומנית: Grasa de Cotnari) הוא היין הרומני המפורסם ביותר. גראסה דה קוטנרי הוא יין רומני טיפוסי המופק מזן של ענבים הגדל בכרמים של היישוב קוטנרי במחוז יאשי שברומניה. גידול הזן החל כבר בימי השליט הרומני בן המאה ה-15, שטפן הגדול. הכרמים משתרעים על הצד המזרחי של הרי דאלול מארה (Dealului Mare) שהם חלק מהרי חרלאו (Hârlău). ליצירת היין משתמשים בענבים שנבצרו לאחר שיא בשלותם, בשלב שבו הותקפו כבר על ידי ריקבון אציל (Botrytis cinerea). יין זה מכיל כמות גדולה של סוכר, כ-240 גרם לליטר יין. ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
Whistle (שיר של ג'קס ג'ונס וקאלום סקוט)

"Whistle" הוא סינגל של התקליטן הבריטי, ג'קס ג'ונס, והזמר הבריטי, קאלום סקוט. הסינגל יצא ב-10 בפברואר 2023 בהוצאת חברת התקליטים פולידור רקורדס. נכון ליולי 2023, השיר הושמע למעלה מ-56 מיליון פעמים בספוטיפיי. הווידאו קליפ יצא בערוץ היוטיוב של ג'קס ג'ונס ב-10 בפברואר 2023. בווידאו קליפ, ניתן לראות את ג'קס ג'ונס וקאלום סקוט, וכן מספר נוסעים נוספים, יושבים יחד באוטובוס בלונדון. נכון ליולי 2023, הווידאו קליפ נצפה למעלה מ-13 מיליון פעמים. מידע על היצירה "Whistle" באתר מיוזיק בריינז מידע על הסינגל "Whistle" באתר מיוזיק בריינז מילות השיר "Whistle" באתר Genius סרטון השיר "Whistle" באתר יוטיוב מידע על השיר "Whistle" באתר ספוטיפיי Whistle (feat. Calum Scott), 2023-02-10, ארכיון מ-2023-06-02, נבדק ב-2023-07-01 "Neue Single „Whistle": Jax Jones und Calum Scott besingen zweite Chance". www.universal-music.de (בגרמנית). נבדק ב-2023-04-14. Jax Jones, Calum Scott - Whistle, ארכיון מ-2023-06-30, נבדק ב-2023-07-01 Goud en platina – Singles 2024, אולטראטופ
אולי זה אני

אולי זה אני הוא אלבום הבכורה של המוזיקאי והזמר הישראלי יוני בלוך, שיצא ב-2004. חברי הלהקה המלווה את בלוך באלבום זה הם תומר להב (גיטרה), אור זובלסקי (תופים), טל קירשבוים (בס), קרולין לאוול (צ'לו), ג'ון מת'יאס (ויולה וכינור) ואפרת גוש (שירה). בלוך הלחין ועיבד את כל השירים בעצמו. רוב מילות השירים נכתבו על ידי ברק פלדמן בשיתוף עם בלוך. השירים משלבים מאפיינים של מוזיקת רוק כמו גיטרות חשמליות וצעקות, לצד קטעי פסנתר מלודיים ומינימליים בביצוע בלוך עצמו. מרבית השירים פורסמו טרם הוצאת האלבום באתר במה חדשה. השירים "התקף לב קטן", "מכיר אותו", "הפסיכולוגית", "נפוליאון" ו"תני לזה ליפול" יצאו כסינגלים. לשירים "נעים בחוץ", "התקף לב קטן" ו"הפסיכולוגית" הופקו וידאו קליפים. כל השירים נכתבו על ידי ברק פלדמן והולחנו על ידי יוני בלוך, מלבד היכן שמצוין אחרת. התקף לב קטן - 3:24 מכיר אותו - 4:33 הפסיכולוגית - 4:09 לוט - 5:05 אם לא היום אז מחר (מילים: יוני בלוך) - 4:05 נעים בחוץ - 2:58 אולי זה יוני - 3:42 נפוליאון (מילים: יוני בלוך) - 3:10 תני לזה ליפול (מילים: יוני בלוך וברק פלדמן) - 2:44 תפוזים - 2:50 העיקר הבריאות (מילים: יוני בלוך) - 3:07 בחתונה של גרי (מילים: ברק פלדמן) - 3:39 אלוהים נחמדה (מילים: יוני בלוך) - 4:31 אני - 3:40 ההשראה של דפנה (שיר נסתר) - 2:41 מידע על האלבום אולי זה אני באתר MusicBrainz
The Giver (Reprise)

"The Giver (Reprise)" הוא סינגל של הדי ג'יי והמפיק המוזיקלי הבריטי, דיוק דומונט, המהווה רמיקס ווקאלי לשיר "The Giver" של דיוק דומונט. הסינגל יצא ב-14 ביוני 2015 בהוצאת חברת התקליטים טורבו רקורדינגס. השיר נכתב על ידי דיוק דומונט, ביירון סטינגילי, האל ריסטון, ביירון ביורק וקלי-לי הנרי-דווילה, והופק על ידי דיוק דומונט. נכון ליולי 2023, הסינגל הושמע למעלה מ-51 מיליון פעמים ביוטיוב, ולמעלה מ-47 מיליון פעמים בספוטיפיי. מידע על הסינגל "The Giver" באתר מיוזיק בריינז מידע על היצירה "The Giver" באתר Discogs סרטון השיר "The Giver" באתר יוטיוב מידע על השיר "The Giver" באתר ספוטיפיי Duke Dumont - The Giver (Reprise) (Official Music Video), ארכיון מ-2023-06-29, נבדק ב-2023-07-01 The Giver (Reprise), 2015-05-22, ארכיון מ-2019-08-18, נבדק ב-2023-07-01 iTunes - Music - The Giver (Reprise) - Single by Duke Dumont (ארכיון)
שלומי שבן (אלבום)

שלומי שבן הוא שמו של אלבום הבכורה של הזמר-יוצר והפסנתרן הישראלי שלומי שבן, שיצא בשנת 2000 על ידי חברת התקליטים אן אם סי בהפקת זאב אולמן. כל השירים באלבום נכתבו והולחנו על ידי שבן עצמו (מלבד "חתיכת שמיים" שנכתב והולחן על ידי לאה שבת) ועוסקים בעיקר ביחסיו עם בנות זוג שונות. הטקסטים לרוב ציניים והומוריסטים אך עם זאת פואטיים. מהאלבום יצאו הסינגלים "אריק", "מחר (ב"ה)", "כולם אומרים", "שרמוטה פוריטנית" ו"חתיכת שמיים" - דואט עם שלומי שבת, שצורף לאלבום במהדורות מאוחרות יותר. את השירים עיבדו אסף תלמודי, שגם הפיק מוזיקלית את האלבום, ואלדד גואטה, שגם ניגן בס. מוזיקאים רבים השתתפו ביצירת האלבום, שכולל כמה כלים לא אופייניים לאלבומי רוק כגון גלוקנשפיל וצ'מבלו, וביניהם נעם רותם (גיטרה חשמלית וקולות), עידו אגמון (גיטרות) וגיל סמטנה (קונטרבס ב"בן אדם רגיל"). השיר המוכר ביותר באלבום "אריק" הפך ללהיט מיד עם יציאתו ונבחר לשיר השנה בגלי צה"ל. השיר מדבר על מיאוסו של הכותב מכך שבת זוגו מדברת על אהובה לשעבר או שמא מאהובה הנוכחי, שנקרא אריק ("כשאת במיטה שלי, אל תדברי על אריק"). בשיר הפותח "שרמוטה פוריטנית" הוא מתאר בחורה שהקסימה אותו בתחילת הקשר מכיוון שהיא לא הולכת אחרי הזרם ("את חובבת שירה, זה מקסים, מקסים / עיוורת לחיצוניות, את בזה לטקסים") אך לאחר מכן הוא מגלה שהיא לא שונה מכל השאר ("והנה סובבה את ראשה הנעלה, עורפה הקשה מתגלה") והיא עוזבת אותו ("אומרת לי אין מה לדבר, האש בה כבתה ויש בה אחר"). בשיר השני, "יחזקאל VS. ניו יורק", שבן מתאר את חבריו שמחכים לנסיעה לטוקיו או ניו יורק ואילו הוא עצמו מעדיף להשתכשך ב"ביצה" המקומית ("לי בתחת של כולם די נוח, יושב אצל יחזקאל על החוף"). השיר "יחזקאל ממשיל" מתאר את אותו הסיפור, רק באופן מטאפורי יותר ("לעוף, לעוף מיד זימר העייט..."). בשיר "ערב לזכרי" מדבר הכותב על ערב שנערך שנה אחרי מותו שלו עצמו ("אני נראה נחמד, בשני ציורי שמן / עשו אותי יפה יפה, כמעט לא אני") כמשל לפרידה בזוגיות. מידה נאה של הומור עצמי מגלה שבן בשיר הבא "עמוק" שבו משפט אחד בלבד - "הלוואי והייתי עמוק כמו שאני יומרני". השיר "כולם אומרים" מדבר על הביקורת שיש לחברים של הכותב כלפי חברתו, ולבסוף כניעתו ללחציהם והפרידה ממנה. הלחן של השיר "Visions of Dylan, Kelly & Yaela 90210"‏ מבוסס על השיר "Visions of Johanna" של בוב דילן (מתוך אלבומו Blonde on Blonde) ושבן אף מזכיר בו את עצמו. בשיר "סיגריות" הוא מדבר בין היתר על הרצון להצליח בתחום המוזיקה ("וכשאתה חוזר הביתה, אתה שר, כי יש לך חלום ואין לך זמן") ואילו בשיר "בן אדם רגיל" הוא גם נותן רמז למה הוא כל כך רוצה להצליח ("הוא בן אדם רגיל כזה/ עובד הרבה ישן מעט/ בן אדם רגיל כזה/ לי זה לא יקרה"). עטיפת האלבום מציגה קו שבור, באותו פורמט בו הוצגו תחנות האוטובוס של חברת דן, עם שמות השירים באלבום, כשבצד העטיפה המספר 5. הקונספט של מעצב העטיפה, לדברי שבן, הוא "קו 5". שרמוטה פוריטנית (3:10) יחזקאל VS. ניו יורק (3:14) ערב לזכרי (2:37) עמוק (00:54) כולם אומרים (2:53) Visions of Dylan, Kelly & Yaela 90210‏ (3:22) מחר (ב"ה) (3:55) יחזקאל ממשיל (1:38) אריק (4:17) בן אדם רגיל (2:50) סיגריות (3:15) עם טליה (אנקום בכולם) (2:37) דניאלה (3:25) שיר ערש-דווי (2:58) מסיבת גג (2:29) חתיכת שמיים (עם שלומי שבת) (4:15) מידע על האלבום שלומי שבן באתר MusicBrainz מדבר על אריק: שלומי שבן חוזר לאלבום הבכורה, באתר מעריב אונליין, 2 באוקטובר 2016 עמית סלונים‏, איך שהזמן עובר כאילו כלום, באתר וואלה, 27 בנובמבר 2020 עמית סלונים‏, הרהורי המוות, חרדת הנטישה ודילן מקיי: שלומי שבן חושף את סיפורי האלבום הראשון, באתר וואלה, 29 בנובמבר 2020
ספר יוחסין (פירושונים)

האם התכוונתם ל... ספר יוחסין – ספר (או רשימה) שמכיל אילן יוחסין של משפחה או משפחות. ספר יוחסין (תלמוד) – חיבור קדום שמוזכר בתלמוד שהיה מצוי בימי חז"ל, ועסק בתחום היוחסין והכיל דרשות רבות. ספר יוחסין (זכות) או ספר יוחסין השלם - חיבורו של רבי אברהם זכות העוסק בכללים על הש"ס והפוסקים, ובתיאור ההיסטוריה של עם ישראל עד ימי המחבר. יוחסין
רותי (שיר של דנה אינטרנשיונל)

"רותי" (מעוצב: "Rוּתי") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-25 ביוני 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. הוא נכתב והולחן על ידי רגב דהן והופק על ידי אורי "Ori-O" גלילי. השיר הגיע למקום השביעי במצעד של מדיה פורסט. השיר נכתב והולחן על ידי רגב דהן והופק על ידי אורי "Ori-O" גלילי. את "רותי" הוציאה אינטרנשיונל בהפרש של שלושה שנים מאז יציאת הסינגל הקודם שלה, "אמונות קטנות" (2014). ב-20 ביוני 2017 נודע כי "רותי" עתיד להתפרסם כסינגל רשמי מטעם אינטרנשיונל. בהמשך, הופץ ב-25 ביוני עם קליפ מילים נלווה. השיר עוסק בעקרת בית מיואשת בשם רותי שמפנטזת על "מקום טוב יותר". בריאיון לרדיו תל אביב הצהירה אינטרנשיונל: "רותי היא בחורה מדליקה, הייתי מתארת אותה על גבול הדו קוטבית. היא רוצה לברוח, והיא לא יודעת מה לעשות, אם להיות פה או להיות שם. סיפור מהסוג שהרבה נשים עוברות בחיים כשהן עוברות את גיל 30, אם להתנהג כמו ילדה או לקבל אחריות על החיים, אם לברוח ולנסות במקום אחר כי לא טוב לך. ואז את עושה סיבוב ומגלה שבעצם מתחת לאף הכי טוב לך. שיר שאמור להצחיק ולעשות פאן, כמובן שיש שכן חתיך צעיר ממנה שתמיד עושה לה עיניים והיא שוקלת אם להיות קוגרית או לא... אני בטוחה שאני מזדהה איתה, אני מרגישה שזה שיר עליי וכשאני משמיעה את השיר לאנשים הם אומרים שאלה מילים מהחיים. הרבה נשים יכולות להיזדהות איתה, נשים מבולבלות שלא כרוכות אחרי גבר בעיניים עצומות ושרוצות יותר עצמאות". אינטרנשיונל ביצעה לראשונה עם השיר על ביום העצמאות 2018, כשנה לאחר יציאת השיר הסינגל. האודיו הרשמי של השיר פורסם ב-25 ביוני 2017 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו. נכון ליולי 2023 עומד מונה הצפיות של הקליפ על למעלה ממיליון צפיות. סרטון השיר "רותי" באתר יוטיוב רותי, 2017-06-25, נבדק ב-2023-07-01 niv the tool, המצעד השבועי של מדיה פורסט, באתר mediaforest-group Dana International - Little Faiths דנה אינטרנשיונל - אמונות קטנות, נבדק ב-2023-07-01 Dana International - Ruti - דנה אינטרנשיונל - רותי (Prod. by Ori-O), נבדק ב-2023-07-01 רותי, באתר Dana International community
Deep Purple (אלבום)

Deep Purple ("דיפ פרפל") הוא אלבומה השלישי של להקת הרוק הבריטית דיפ פרפל, שיצא ב-1969. האלבום הוא האחרון שיצא עם ההרכב המקורי של הלהקה, עם השתתפותו של הזמר המקורי רוד אוונס. למרות שבחי המבקרים שראו בו אלבום פורץ דרך, הקהל באמריקה ובבריטניה קיבל את האלבום בקרירות ולא באהדה כמו באלבומיהם הקודמים, "The Book of Taliesyn" ו-"Shades of Deep Purple". האלבום הוקלט באולפני "De Lane Lea Studios" שבלונדון. ההקלטות נערכו תחת לחץ מפני שהלהקה כמעט ולא מצאה זמן בין כל סיבובי ההופעות המרובים שערכה. חברי הלהקה התעקשו ליצור חומר מקורי, ולמעשה זהו האלבום הראשון שלהם שמלבד שיר אחד, כולו חומר מקורי, בניגוד לשני האלבומים הקודמים שכללו יותר קאברים. צליל האלבום כבד ונוקשה יותר מאלבומיהם הקודמים, ומכיל השפעות של בלוז רוק, רוק מתקדם ומוזיקה קלאסית. השיר "Lalena" הוא גרסת הכיסוי היחידה באלבום. את השיר כתב דונובן שנה קודם. השיר "April" הוא השיר המורכב ביותר באלבום והוא גם השיר שסוגר את האלבום. השיר הוא יצירה בת 12 דקות, המושפעת ממוזיקה קלאסית, רוק כבד ורוק מתקדם. היא מכילה סולואים ממושכים של אורגן, גיטרה חשמלית, כלי נשיפה וקטעי תזמורת. רבים מחשיבים את היצירה כאחת מהטובות ביותר שיצרה הלהקה אי פעם. ההצלחה המסחרית של הלהקה בארצות הברית חלחלה לבסוף גם לבריטניה, והפופולריות של הלהקה עלתה במולדתם: מגזינים רבים החלו לכתוב אודותיהם, והתקבלו בקשות רבות להופעות. למרות זאת, האלבום התקבל בארצות הברית ובבריטניה בקרירות יחסית והצליח פחות מאלבומיהם הקודמים. מבחינה ביקורתית, האלבום שובח על ידי מבקרי מוזיקה רבים. ברוס אדר (Bruce Eder) מאתר Allmusic כתב על האלבום: "זהו אלבום שניתן לשבת ולהאזין לו שלוש פעמים ברציפות, גם אלו שלא נמנים עם מעריצי דיפ פרפל... מדובר באחד מאלבומי הרוק המתקדם המרעננים ביותר אי פעם". מעריצים מחשיבים את האלבום כאחד הייחודיים והטובים ביותר שהקליטה הלהקה לאורך הקריירה שלה. על שער האלבום, מופיע קטע מתוך ציורו של הירונימוס בוש, "גן התענוגות הארציים". (בו נשתלה תמונה של חברי הלהקה) חברת התקליטים נתקלה בקשיים עם הציור שכן הוא נתפס באופן שגוי בארצות הברית כאנטי־דתי, ובו אירועים לא מוסריים, ובכך נדחו התקליטים על ידי חנויות תקליטים רבות. הציור המקורי צויר בצבע אבל הוא מופיע בשחור-לבן על גבי העטיפה הסופית. זאת בגלל שגיאת הדפסה שקרתה בטעות בעת הדפסת הפריסה המקורית, הלהקה התלהבה מאיך שנראתה העטיפה בשחור-לבן, ובחרה לשמור עליה כך. קטע נוסף מאותו ציור של בוש (בצבע) שימש כעטיפת אלבום שנתיים קודם לכן על ידי הלהקה "Pearls Before Swine" באלבום הבכורה שלה, שנקרא "Nation Nation Underground". ריצ'י בלקמור - גיטרה ג'ון לורד - קלידים, אורגן וקולות רקע רוד אוונס - שירה ניק סמפר - גיטרה בס וקולות רקע איאן פייס - תופים מידע על האלבום Deep Purple באתר MusicBrainz מידע על האלבום Deep Purple באתר AllMusic האלבום Deep Purple באתר Discogs האלבום באתר Allmusic סיקור האלבום (אורכב 08.08.2014 בארכיון Wayback Machine), באתר "קרוב לקצה" (בעברית) ביקורת וסיקור על האלבום, באתר "Allmusic"
איוואר ג'נר

איוואר ג'נר (בהולנדית ובאינדונזית: Ivar Jenner; נולד ב-10 בינואר 2004 באוטרכט שבהולנד) הוא כדורגלן הולנדי-אינדונזי המשחק בעמדת הקשר בקבוצת המילואים של אוטרכט ובנבחרת אינדונזיה. ג'נר גדל במחלקות הנוער של IJFC, אייאקס ואוטרכט. בשנת 2022 החל לשחק בקבוצת המילואים של אוטרכט. ב-14 ביוני 2023 ערך ג'נר את הופעת הבכורה שלו בנבחרת אינדונזיה, בתיקו 0-0 נגד נבחרת פלסטין במשחק ידידות. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא איוואר ג'נר בוויקישיתוף איוואר ג'נר, באתר Transfermarkt איוואר ג'נר, באתר Soccerway איוואר ג'נר, באתר WorldFootball.net איוואר ג'נר, באתר National Football Teams איוואר ג'נר, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
רפאל סטרויק

רפאל ויליאם סטרויק (בהולנדית ובאינדונזית: Rafael William Struick; נולד ב-27 במרץ 2003 בליידסנדם שבהולנד) הוא כדורגלן הולנדי-אינדונזי המשחק בעמדת קשר הכנף בקבוצת בריזבן רואר מליגת העל האוסטרלית ובנבחרת אינדונזיה. סטרויק גדל במחלקות הנוער של פורום ספורט, RKAVV ודן האג. בשנת 2022 החל לשחק בקבוצה הבוגרת של דן האג במסגרת ליגת המשנה ההולנדית. בספטמבר 2024 חתם בבריזבן רואר מליגת העל האוסטרלית. ב-14 ביוני 2023 ערך סטרויק את הופעת הבכורה שלו בנבחרת אינדונזיה, בתיקו 0-0 נגד נבחרת פלסטין במשחק ידידות. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא רפאל סטרויק בוויקישיתוף רפאל סטרויק, באתר Transfermarkt רפאל סטרויק, באתר Soccerway רפאל סטרויק, באתר National Football Teams רפאל סטרויק, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
מאיר הורוביץ (פירושונים)

האם התכוונתם ל... רבי מאיר הלוי הורוביץ – רבה של טיקטין, בן המאה ה-18, כונה "מהר"ם טיקטין" רבי מאיר הורוביץ – האדמו"ר השני מדז'יקוב, בעל "אמרי נעם" רבי מאיר אלטר הורוביץ – האדמו"ר מבוסטון בהר נוף רבי חיים מאיר הורוביץ – האדמו"ר מדז'יקוב ורב קהילה בגבעת זאב חיים מאיר הורוויץ – חוקר כתבי יד
ברוך מארץ יוון

האם התכוונתם ל... רבי ברוך בן שמואל הספרדי מחלב – אחד מן הראשונים, המכונה גם רבנו ברוך מארץ יוון ברוך מקונסטנטין – שתדלן מפורסם באיחוד הפולני-ליטאי, מגדולי הלוחמים בשבתאות ובפרנקיסטים
איטינגא

האם התכוונתם ל... הרב מרדכי זאב איטינגא – למדן גליציאני, מחבר ספרים פורה רבי יצחק אהרן איטינגא – מפוסקי ההלכה בגליציה ורבה של לבוב. בנו של רבי מרדכי זאב
מנחם מנדל קרנגל

רבי מנחם מאנדל קְרֶנְגְל (בכתיב יידי: קרענגיל; א' בסיוון ה'תר"ז – א' בסיוון ה'תר"ץ, מאי 1930) חוקר תורני, ביבליוגרף, ומחבר ספרים גליציאני בקרקוב. התפרסם בשל ספר שם הגדולים שהוציא לאור בתוספת הערות. בתמיכתם של רבנים מפורסמים בדורו – הוביל פולמוס ציבורי כנגד ההיתר של רבה של קרקוב לטלטל בשבת בעיר. נולד בקרקוב לרבי יוסף פנחס תלמיד וחכם וסוחר במקום מחסידי ראדומסק ולמרים, בא' בסיוון תר"ז, סמוך לפטירתו של רבי מנחם מנלי הורוביץ דיין בקראקא, ונקרא על שמו. בצעירותו בקרקוב התקרב לרב העיר רבי שמעון סופר, ממנו קיבל מסורות ושמועות שהדפיס בספריו. נסמך להוראה על ידי רבי אריה לייבוש הורוויץ מסטרי. נשא את נעטל ("נעטיל") בת ר' אברהם לוק, ואחרי פטירתה בטבת תרמ"ז את נכה בת ר' משה שניידר. כיהן כמו"ץ ודרשן בקהילת קראקא. את מקום תפילתו קבע בקלויז של חסידי צאנז בעיר. לאחר שעמודי העירוב בקרקוב הוסרו. רב העיר רבי חיים אריה לייבוש הורוביץ התיר לטלטל בעיר גם ללא העמודים בהסתמך על נהר הוויסלה הזורם במרכז העיר, וכן על גדרות וצורות הפתח ועל היתר דומה שנערך בוורשה, והדפיס בשנת תרמ"ח ספר בשם "תקון עירובין" בכדי להוכיח את היתרו. כנגד היתר זה יצא הרב קרנגל בתקיפות, ובשנת תרנ"ב הוציא ספר נגדי בשם "תורת ערובין" בו שומט את היסוד מהיתרו של הורוביץ. רבי חיים אריה הדפיס כתגובה לכך קונטרס בשם "מודעה רבה" עם מכתבי תמיכה מרבנים שונים, ביניהם סבו רבי משולם ישכר הורוביץ מסטניסלב, אביו רבי שאול הורוויץ מטיסמניץ, רבי חיים אלעזר וקס, ודייני העיר, רבי חיים נתן דמביצר, רבי יוסף לדרברגר, ורבי קלונימוס גוטווירטה. רבי מנחם מנדל הדפיס כתגובה את "ביטול מודעה". בדעתו תמכו רבי עקיבא קורניצר והדיין רבי יוסף דמשק מקרקוב, ורבנים נוספים ביניהם: רבי יצחק שמלקיס, רבי יחזקאל שרגא הלברשטאם, רבי שלום מרדכי שבדרון, רבי יצחק אלחנן ספקטור, רבי רבי ישראל איסר שפירא, ורבי יעקב וידנפלד שלא הסכים לפרסם את דעתו לאיסור כנגד דעתו של רבו מנוער רבי משולם ישכר הורוויץ. התכתב עם רבי יוסף שאול נתנזון. נפטר ביום הולדתו ה-83, בא' בסיוון ה'תר"ץ. תורת ערובין - על העירוב בעיר קראקא, קרקוב תרמ"ח. שערי גאולה - הגדה של פסח אליה צירף את פירוש תוספות רי"ד למסכת פסחים מכתב יד לראשונה, קרקוב תרנ"ו. טירת כסף - פירוש על שיר השירים, קרקוב תרנ"ז. שערי דמעות - הספד על "הברון הצדיק" שמעון וולף רוטשילד, פודגורז'ה תרס"א. שם הגדולים - ספרו הבולט של רבי חיים יוסף דוד אזולאי, אותו הדפיס רבי מנחם מנדל בתוספת המדורים שארית ציון ומנחם ציון, חלק ראשון - קרקוב תרס"ה, והוא שהקנה לו את שמו כביבליוגרף וחוקר מוערך. חלק שני - פיוטרקוב תר"צ. דבש וחלב - על התורה. בו הביא שמועות רבות אותן שמע מרבי שמעון סופר, קרקוב תרע"א, בהסכמתם של רבי יוסף ענגיל ובית הדין של קראקא. דבש וחלב, קרקוב תרע"א, באתר אוצר החכמה. שערי דמעות, באתר היברובוקס. טירת כסף, קרקוב תרנ"ז, באתר אוצר החכמה. דבש וחלב, קרקוב תרע"א, באתר אוצר החכמה. מאיר וונדר, "ר' מנחם מנדל ב"ר יוסף פנחס קרנגיל מקראקא", בתוך: אנציקלופדיה לחכמי גליציה, חלק ד', ירושלים תשל"ח - תשנ"ז, עמ' 627, באתר אוצר החכמה (צפייה מוגבלת למנויים). בשל כך הקפיד להיקרא "מנחם מאנדל" ולא מנחם מנדל. רבי חיים אריה לייבוש הורוביץ, תקון עירובין, קרקוב תרמ"ח, באתר אוצר החכמה (צפייה חופשית – מותנית ברישום). תורת ערוב - שו"ת הגאונים, בתוך: תורת עירובין, קרקוב תרנ"ב, עמ' 54 ואילך, באתר אוצר החכמה (צפייה חופשית – מותנית ברישום). ראו שו"ת שואל ומשיב, חלק ה', סימן פ"ט וסימן צ'.
יונגפרנהיידה

יונגפרנהיידה (בגרמנית: Jungfernheide, שמשמעו "שדה בור") הוא אזור של יער ושטחי אדמה בברלין באזור שרלוטנבורג-נורד, חלק מרובע שרלוטנבורג-וילמרסדורף. בעבר היה יונגפרנהיידה שטח מיוער גדול אך הוא הצטמצם עקב פיתוח ושימוש צבאי. נמל התעופה ברלין טגל שנסגר עמד בו. כעת נמצא פארק יונגפרנהיידה מדרום לאזור היער, ואזור גדול יותר, מיוער, נמצא בין נמל התעופה לאגם טגל. עם הקמת ברלין רבתי ב-1920 צורפו לשרלוטנבורג הרבעים לשעבר הרשטראסה (Heerstraße) ויונגפרנהיידה והיא הפכה לרובע השביעי של ברלין. שם האזור הוא שילוב המילה Heide, שמשמעותה "שדה בור", ו-Jungfer, שמשמעותה "אצילה צעירה" או "עלמה" (כפי ש-Junker משמעו אציל צעיר) מהמנזר הבנדיקטיני שהיה בשפנדאו משנת 1269 עד המאה ה-16 והייתה בעלת האזור. רחוב Nonnendamm מתייחס גם לנזירות של שפנדאו. היער והאדמות ממזרח לשפנדאו היו שטח ציד מלכותי עד 1800. ב-1823 הוגדרו אזורי היער שרלוטנבורג וטגל כנחלה (Gutsbezirk). משנת 1824 שימש יונגפרנהיידה לתרגילים צבאיים ולירי. בשנת 1828 העביר פרידריך ויליאם השלישי מפרוסיה את מגרשי הארטילריה של רייניקנדורף ליונגפרנהיידה. בין 1896 ל-1901 נבנו צריפים עבור גדוד ספינות האוויר לופטשיפר-גדוד ברלין-יונגפרנהיידה. תחנת הרכבת ברלין יונגפרנהיידה נפתחה ב-1877. בשנה זו הושלם הקטע המערבי של הרינגבאן של ברלין, שנבנה בעיקר למטרות צבאיות. שירות רכבת S בין יונגפרנהיידה לתחנת ברלין זוננאלה (Sonnenallee) הופסק מ-1980 עד 1997, בין השאר בגלל חומת ברלין. מאז הפתיחה מחדש, יונגפרנהיידה היא צומת מרכזי בצפון מערב ברלין ומציעה מעבר בין הרינגבאן, U7 (הרכבת התחתית של ברלין), רכבות אזוריות, אוטובוסים מקומיים ואוטובוסים מהירים לנמל התעופה ברלין טגל הסמוך. נמל התעופה טגל נבנה לאחר מלחמת העולם השנייה באזור שדה הבור של היונגפרנהיידה. בשנת 1896 נפתח מפעל המים יונגפרנהיידה, שסיפק מי שתייה מאגם טגל. המפעל נסגר ב-2001. היונגפרנהיידה ממוקם על 146 הקטאר בין תעלת הספינות ברלין-שפנדאו לבין סכר הקר (Heckerdamm), והוא תחום במערב על ידי דרך יונגפרנהיידה (Jungfernheideweg) ובמזרח על ידי אוטובאן (Bundesautobahn) מספר 111. מדיה וקבצים בנושא יונגפרנהיידה בוויקישיתוף Detailed plans for the airship battalion in the archives of the Architecture Museum of the Technical University of Berlin
רצח נהל מרזוק

רצח נהל מרזוק היה אירוע ירי ב-27 ביוני 2023 בו שוטר צרפתי ירה בנהל מרזוק, נער צרפתי בן 17 ממוצא אלג'ירי במחסום משטרתי בנאנטר, פריז, צרפת. הרשויות עצרו את השוטר בחשד ל"רצח מרצון בידי בעל סמכות". עם זאת, המשטרה הצרפתית טוענת כי מרזוק מוכר לרשויות, ביצע פשעים דומים בשבוע שלפני כן וב-2021. ב-27 ביוני 2023, בשעה 07:55 לערך, הבחינו שני שוטרים במכונית מרצדס עם לוחית רישום פולנית דוהרת לאורך נתיב אוטובוס בנאנטר, במחוז אוֹ-דֶה-סֶן, איל-דה-פרנס, לכיוון תחנת הרכבת. השוטרים עצרו את הנהג, נא'אל מרזוק, צעיר בן 17, צרפתי-אלג'יראי, שעבד כנהג משלוחים, ומוכר למשטרה בגין סירוב לציית ואף זומן לבית המשפט לנוער בספטמבר בגין אירוע כזה לבדיקת תנועה. נא'אל ניסה להימלט. שוטר ירה בו בשעה 8:16. שני הנוסעים ברכב נמלטו בשעה 8:19. מותו של מרזוק נקבע בשעה 9:15 בבוקר. בתחילה טענה המשטרה שהנער דהר לעבר השוטרים במטרה לפגוע בהם, אולם בצילומים שאומתו על ידי AFP, נראה קצין משטרה מדבר עם הנער וקצין נוסף מכוון את נשקו לעברו דרך החלון, ולאחר שזה ניסה להימלט מהם - ביצע בו ירי מטווח אפס. בעקבות פרסום הצילומים נעצר השוטר בחשד להריגה. בהמשך מסר השוטר כי הוא התנצל בפני המשפחה, וכי הוא "הרוס בעקבות התקרית". ב-30 ביוני 2023, בסרטון ברשת טען אחד מיושבי הרכב שבו נהג נא'אל, כי המכות שספג נא'אל מקת הרובה, הן אלה שגרמו לנא'אל לשחרר את דוושת הבלם, מה שגרם לרכב לנוע קדימה. גרסה זו שונה מזו שהציגה המשטרה ש"הנהג כיבה תחילה את המנוע, התניע מחדש את הרכב ואז עזב. ואז השתמש השוטר בנשקו". התובע הציבורי של נאנטר, פסקל פראצ'ה, פירט בנוסף במהלך מסיבת עיתונאים את סיפור המרדף הזה וציין כי הצעיר "מוכר לשירותי המשטרה". ערך מורחב – המהומות בצרפת (2023) סרטון המתעד את הירי במרזוק התפרסם באינטרנט. אימו קראה לצרפתים "למרוד למען בנה" בסרטון טיקטוק שיצא באותו היום. הסרטון הביא להפגנות שהסלימו לכדי התפרעויות נרחבות. מוסלמים בצרפת האשימו את המשטרה ומוסדות המדינה בגזענות ממסדית. סמלי מדינה, מבנים, בתי ספר, תחנות משטרה וחנויות הותקפו וחלקם אף נהרסו. מתפרעים ירו קליעים לעבר המשטרה, שיגרו זיקוקים, הציתו מכוניות, מקלטים, אוטובוסים, פחי אשפה ובית ספר למוזיקה. מעל ל-667 מפגינים נעצרו בשל הקשר שלהם להתפרעויות ונהרגו 2 מפגינים. מדיה וקבצים בנושא רצח נהל מרזוק בוויקישיתוף Peter Allen, UK issues France travel warning as country is gripped by violence, Evening Standard, ‏2023-06-30 (באנגלית) Henley, Jon; Chrisafis, Angelique (2023-06-30). "France riots: hundreds arrested in fourth night of unrest as 45,000 police deployed". The Guardian (באנגלית בריטית). ISSN 0261-3077. נבדק ב-2023-07-01.